สวัสดีคับ พอดี ผมรับยาต้านมา เกือบ2ปี ค่าcd4(543)เราสามารถทานวินตามินc หรือมิตามินE ได้ไหมคับ แล้วยาบำรุงเลือด ควบคู่กันได้ไหมคับ ปรกติทานยาช่วง3ทุ่ม. แล้วจะมีผลต่อตัวยาไหมคับ รบกวนตอบผมหน่อยนะคับ..ขอบคับ
สวัสดีค่ะ ยา Teevir เป็นยาต้านไวรัสที่มีส่วนประกอบของยา 3 ตัวได้แก่ Tenofovir Emtricitabine และ efaviren เป็นยาที่ใช้เพื่อต้านไวรัส hiv ในโรค hiv การทำเป็นยารวมเพื่อจะได้กินได้ง่ายขึ้น ผลข้างเคียงที่อาจเกิดจากยาในช่วงแรกได้แก่ ปวดศีรษะ คลื่นไส้ อาเจียน ท้องเสีย ท้องอืด นอนไม่หลับ ฝันร้าย มีผื่นขึ้นเล็กน้อยผลข้างเคียงอื่นๆที่สำคัญของยาเช่น ภาวะซีด ตับหรือตับอ่อนอักเสบเฉียบพลัน ชาปลายมือปลายเท้า นิ่วในไต ซึ่งพบได้ทุกช่วงของการกินยา โดยแพทย์ผู้รักษาจะทำการเจาะเลือดตรวจดูเป็นระยะวิตามิน c และ e นั้นเป็นเพียงวิตามินเสริม สามารถรับประทานควบคู่ไปกับยาอื่นๆได้อย่างค่อนข้างปลอดภัย ส่วนยาบำรุงเลือดนั้นคงต้องทราบส่วนประกอบที่แน่ชัดว่าเป็นอะไรค่ะแนะนำว่าควรจะกินยาทุกวันติดต่อกันไม่ขาดยานะคะ เนื่องจากโรคนี้สำคัญก็คือต้องกินยาต้านไวรัสทุกวันตรงเวลา เพื่อควบคุมปริมาณเชื้อไวรัสในร่างกายให้ได้ค่ะ หากควบคุมปริมาณเชื้อไวรัสในร่างกายไว้ได้ และควรกลับไปพบแพทย์ตามนัดทุกครั้ง